Чуванци
Чуванци (), или Чувани, један су од многобројних народа Руске Федерације, које руска влада признаје. Већина Чуванаца живи у Чукотској аутономној покрајини на крајњем североистоку Русије. На основу првих етнографских истраживања на терену деведесетих година 20. века, људи који се идентификују као Чуванци, углавном живе у малим селима и у пределима тундре и баве се сточарством.

Чуванци су прихватали руске обичаје и културу. Почетком 19. века, власти Руске Империје сматрале су да су Чуванци потомци Козака, који су ова подручја освајали у 18. веку. Према сачуваним подацима, Чуванци спадају у сибирске народе и огранак су јукагирског народа.

Језик 

Чуванци су у прошлости говорили на чуванском језику, а данас говоре на чукотском језику и марковском дијалекту руског језика.

Становништво 

Према попису становништва у Русији 2002. године, било је 1.078 Чуванаца, од којих је 951 живело у Чукотској аутономној покрајини, (1,8% становништва округа), од којих је њих 946 говорило руски језик (99,5%), а чукотски 88 људи (9,2%). Чуванаца у Магаданској области било је 39 и сви су говорили чукотским језиком.

Број Чуванаца у насељеним подручјима (2002): 

Чукотска аутономна покрајина:

 село Марково - 255
 град Анадир - 211
 село Чуванско - 135
 село Снежно - 111

Референце 

Јукагири
Етничке групе Русије